2012 m. kovo 29 d. Teisingumo Teismo (šeštoji kolegija) sprendimas Komisija prieš Švediją
(Byla C‑607/10)
„Valstybės įsipareigojimų neįvykdymas – Aplinka – Direktyva 2008/1/EB – Taršos integruota prevencija ir kontrolė – Leidimų esamiems įrenginiams išdavimo reikalavimai – Pareiga užtikrinti, kad šie įrenginiai būtų eksploatuojami laikantis direktyvoje nustatytų reikalavimų“
Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti – Padėtis pagrįstoje nuomonėje nustatyto termino pabaigoje (SESV 258 straipsnis) (žr. 23 punktą)
Dalykas
Valstybės įsipareigojimų neįvykdymas – Aplinka – 2008 m. sausio 15 d. Europos Parlamento ir Tarybos direktyvos 2008/1/EB dėl
taršos integruotos prevencijos ir kontrolės (OL L 24, p. 8) 5 straipsnio 1 dalies pažeidimas – Leidimų esamiems įrenginiams
išdavimo reikalavimai – Pareiga užtikrinti, kad šie įrenginiai būtų eksploatuojami laikantis direktyvoje nustatytų reikalavimų.
Rezoliucinė dalis
1.
Nesiėmusi būtinų priemonių tam, kad kompetentingos valdžios institucijos, išduodamos leidimus pagal 2008 m. sausio 15 d. Europos
Parlamento ir Tarybos direktyvos 2008/1/EB dėl taršos integruotos prevencijos ir kontrolės (kodifikuota versija) 6 ir 8 straipsnius
arba tinkamai peržiūrėdamos ir atnaujindamos sąlygas, užtikrintų, kad visi esami įrenginiai būtų eksploatuojami laikantis
šios direktyvos 3, 7, 9, 10, 13 straipsniuose ir 14 straipsnio a ir b punktuose bei 15 straipsnio 2 dalyje nustatytų reikalavimų,
Švedijos Karalystė neįvykdė įsipareigojimų pagal jos 5 straipsnio 1 dalį.
2.
Priteisti iš Švedijos Karalystės bylinėjimosi išlaidas.